Zápisnica
zo zasadnutia Miestneho zastupiteľstva mestskej časti Bratislava – Podunajské Biskupice 
zo dňa 13.12.2016.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Kontrola plnenia uznesení prijatých na zasadnutiach Miestneho zastupiteľstva mestskej časti Bratislava – Podunajské Biskupice 
a) dňa 26.09.2016
b) dňa 04.10.2016.
03)	Správa o výsledku kontrolnej činnosti miestnej kontrolórky MČ Bratislava – Podunajské Biskupice.
04)	Návrh plánu kontrolnej činnosti miestnej kontrolórky MČ Bratislava – Podunajské Biskupice na I. polrok 2017.
05)	Návrh na zrušenie VZN č. 9/2015, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2016     a     Návrh VZN č. .../2016, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2017.
06)	Návrh dodatku č. ... Štatútu hl.m. SR Bratislavy zo ........ 2016 (parkovanie)
07)	Návrh dodatku č. ... Štatútu hl.m. SR Bratislavy zo ........ 2016 (odpadové hosp.)
08)	Zmena č. 5 číselného a programového rozpočtu MČ Bratislava – Podunajské Biskupice na rok 2016.
09)	Návrh číselného a programového rozpočtu MČ Bratislava – Podunajské Biskupice na obdobie rokov 2017 - 2019.
10)	Návrh na schválenie vybratého účastníka obchodnej verejnej súťaže na nájom pozemkov registra „C“ parc.č. 2413, 2412, 2411/1 a 2810 na Devätinovej ul. v k.ú. Podunajské Biskupice za účelom výstavby nájomného bytového domu s 24 bytovými jednotkami a zodpovedajúcej technickej vybavenosti.
11)	Nájom pozemkov registra „C“ parc.č. 2413, 2412, 2411/1 a 2810 na Devätinovej ul. v k.ú. Podunajské Biskupice za účelom výstavby nájomného bytového domu s 24 bytovými jednotkami a zodpovedajúcej technickej vybavenosti v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/ spoločnosti IMPERIALIS, s.r.o. IČO: 47 372 923, Moyzesova 8, 811 05 Bratislava ako víťazovi obchodnej verejnej súťaže.
12)	Návrh na poskytnutie finančného príspevku pri narodení dieťaťa.
13)	Návrh na schválenie troch dodatkov k zmluvám a jednej zmluvy o poskytovaní stravovania pre dôchodcov.

02)

14)	Návrh na predaj pozemkov parc.č. 3308/14, zastavané plochy a nádvoria o výmere 81 m2, parc.č. 3308/32, ostatné plochy o výmere 164 m2 a parc.č. 3308/36, ostatné plochy o výmere 3 m2 v k.ú. Podunajské Biskupice Františkovi Sapákovi, Orechová 1/A, 821 06 Bratislava v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.
15)	Návrh na nájom časti pozemku registra „C“ v k.ú. Podunajské Biskupice parc.č. 1503/2 – zastavané plochy a nádvoria o výmere 12 m2, v areáli Miestneho úradu mestskej časti Bratislava – Podunajské Biskupice na Žiackej ul.č. 2 na dobu neurčitú v prospech: Slovenský hydrometeorologický ústav, Jeséniova 17, 833 15 Bratislava, IČO: 00 156 884, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov. 
16)	Návrh na nájom pozemku registra „E“ v k.ú. Podunajské Biskupice parc.č. 456/3 – orná pôda o výmere 1 293 m2, v areáli materskej školy s vyučovacím jazykom maďarským na Staromlynskej ul.č. 51 medzi Reicher Imre ako prenajímateľom a Mestskou časťou Bratislava – Podunajské Biskupice ako nájomcom, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov. 
17)	Návrh prechodu nájmu pozemku parc.č. 4109/6 o výmere 162 m2 v záhradkárskej osade na Popradskej ul. na dobu neurčitú v k.ú. Podunajské Biskupice v prospech: Mária Stehlíková, Družicová 3, 821 02 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov. 
18)	Informácia o nájme nebytových priestorov nachádzajúcich sa v základných školách v zriaďovateľskej pôsobnosti MČ Bratislava – Podunajské Biskupice na školský rok 2016/2017 ku dňu 31.10.2016.
19)	Návrh na schválenie predĺženia doby nájmu služobného bytu v priestoroch ZŠ Podzáhradná počas trvania pracovného pomeru Milana Rapča, ktorý pracuje v ZŠ Podzáhradná ako školník.
20)	Návrh VZN MČ Bratislava – Podunajské Biskupice, ktorým sa zriaďuje Materská škola Komárovská ul.č. 58, 821 06 Bratislava.
21)	Návrh prevádzkovej doby pre prevádzkareň Pizza Mizza, Podunajská 23, 821 06 Bratislava prevádzkovateľa: Gastronet, a.s., Liptovská 21, 821 09 Bratislava.
22)	Návrh na určenie sobášnych dní, obradnej miestnosti a doby pri uzatváraní manželstva na rok 2017.
23)	Návrh plánu kultúrnych podujatí na rok 2017.
24)	Návrh plánu činnosti miestnej knižnice na rok 2017.
25)	Rámcový plán práce Miestneho zastupiteľstva mestskej časti Bratislava – Podunajské Biskupice na rok 2017.
26)	Návrh na zrušenie smerníc MČ Bratislava – Podunajské Biskupice.
27)	Rôzne.
28)	Interpelácie poslancov.
29)	Záver.

Informácie:	a)	Prehľad plnenia PHSR na roky 2008 – 2020.
			b)	Informácia o priebehu údržby verejnej a cestnej zelene v r. 2016
				a návrh údržby verejnej a cestnej zelene na rok 2017.

03)

			c)	Správy o výsledkoch a podmienkach výchovno-vzdelávacej
				činnosti základných a materských škôl za školský rok 2015/2016.
			d)	Informatívna správa o počte žiakov ZŠ a MŠ spracovaná
				podľa stavu k 15.09.2016.

K bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti a mestského zastupiteľstva,  pracovníkov miestneho úradu, riaditeľku Bytového podniku Podunajské Biskupice, s.r.o., a ďalších hostí. Konštatovala, že na zasadnutí je prítomných všetkých 15 poslancov, t.j. miestne zastupiteľstvo je uznášania schopné. Následne stiahla z programu rokovania bod č. 06) „Návrh dodatku č. ... Štatútu hl.m. SR Bratislavy zo ........ 2016 (parkovanie)“ a bod č. 07)	„Návrh dodatku č. ... Štatútu hl.m. SR Bratislavy zo ........ 2016 (odpadové hosp.)“, nakoľko tieto dodatky Štatútu hl.m. SR Bratislavy schválilo mestské zastupiteľstvo na svojom rokovaní v dňoch 7. a 8.12.2016, t.j. prerokovanie týchto materiálov je neaktuálne. Zároveň navrhla bod 20) prerokovať pred bodom č. 08). Miestne zastupiteľstvo tento návrh jednomyseľným hlasovaním schválilo. Po schválení zmeny programu dala hlasovať o programe rokovania ako celku, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 237/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania, okrem bodov č. 06) a č. 07) ktorý predkladateľ stiahol z rokovania s tým, že bod 20) sa prerokuje pred bodom č. 08).;
za: 15 – jednomyseľne

2.	návrhovú komisiu v zložení: 	         	Lukáš Lampart, Anna Brániková,
Attila Foglszinger
za: 15 – jednomyseľne
3.	overovateľov zápisnice:  		Izabella Jégh, Pavol Kubiš	
za: 15 – jednomyseľne

K bodu 02)	Kontrola plnenia uznesení prijatých na zasadnutiach Miestneho zastupiteľstva mestskej časti Bratislava – Podunajské Biskupice 
a) dňa 26.09.2016
b) dňa 04.10.2016.

Materiál uviedla prednostka miestneho úradu Ing. Janigová. Po otvorení diskusie poslankyňa Falanga Wurster upozornila na neustále parkujúce nákladné motorové vozidlo na rohu ulíc Biskupická – Nákovná. V reakcii na opakujúcu sa interpeláciu vedúci referátu ŽPOaCH miestneho úradu Ing. Vandriak povedal, že na zamedzenie tohto problému musí prísť k zmene 

04)

dopravného značenia, ktorú už rieši s dopravnou políciou. V rámci riešenia interpelácií poslankyňa Brániková upresnila, že zanesený vpust na Estónskej ulici sa nachádza na odbočke k bytovému domu Estónska 36 a 38. Vedúci referátu ŽPOaCH miestneho úradu Ing. Vandriak prisľúbil preverenie stavu tohto vpustu. Poslanec Kubiš otvoril otázku ukladacích častí uznesení. Podľa jeho názoru miestne zastupiteľstvo nemá ukladať úlohy prednostke úradu. K tomuto príspevku vzišla krátka diskusia prednostky úradu, poslanca Krippela a zástupcu starostky mestskej časti poslanca Černého. Starostka mestskej časti diskusiu ukončila tým, že úrad preverí podnet poslanca Kubiša. 
Po ukončení diskusie miestne zastupiteľstvo prijalo

UZNESENIE č. 238/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predloženú kontrolu plnenia uznesení prijatých na svojich zasadnutiach:
a) dňa 26.09.2016
b) dňa 04.10.2016.

za: 15 – jednomyseľne

K bodu 03)	Správa o výsledku kontrolnej činnosti miestnej kontrolórky MČ Bratislava – Podunajské Biskupice.

Materiál uviedla miestna kontrolórka Ing. Iveta Györgyová. Miestne zastupiteľstvo bez diskusie prijalo

UZNESENIE č. 239/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Správu o výsledku kontrolnej činnosti miestnej kontrolórky mestskej časti Bratislava – Podunajské Biskupice.

za: 15 – jednomyseľne

K bodu 04)	Návrh plánu kontrolnej činnosti miestnej kontrolórky MČ Bratislava – Podunajské Biskupice na I. polrok 2017.

Materiál uviedla miestna kontrolórka Ing. Iveta Györgyová. Po otvorení diskusie zástupca starostky mestskej časti poslanec Černý dal do pozornosti dve problematiky, ktorým by bolo vhodné venovať pozornosť miestnej kontrolórky v r. 2017. Prvou je dodržiavanie zásad evidencie a prideľovania bytov a druhou kontrola Všeobecne záväzného nariadenia o požívaní alkoholických nápojov na verejných priestranstvách, pričom požiadal 

05)

o zvýšenie úsilia na zamedzenie tohto javu v úzkej spolupráci s mestskou políciou. Následne sa rozprúdila diskusia ohľadne pohybu neprispôsobivých občanov – bezdomovcov v mestskej časti, v ktorej podnet poslanca Černého podporil poslanec Lampart. Poslankyňa Jégh podotkla, že napriek úsiliu niektorí bezdomovci odmietajú pomoc vo forme ubytovaní. Starostka mestskej časti ubezpečila poslancov, že v súčinnosti so štátnou aj mestskou políciou sa mestská časť snaží zamedziť neprístojnému správaniu bezdomovcov na verejných priestranstvách, ale ani policajné zložky nemajú k tejto činnosti dostatočnú oporu v súčasnej legislatíve. Na zlepšenie stavu musí prísť k zmene legislatívy o čo písomne požiada ministra vnútra SR. K námetom poslanca Černého podotkla, že tieto by bolo vhodnejšie zaradiť do plánu kontrolnej činnosti miestnej kontrolórky na II. polrok 2017, s čím poslanec súhlasil.  Následne miestne zastupiteľstvo prijalo

UZNESENIE č. 240/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Plán kontrolnej činnosti miestnej kontrolórky mestskej časti Bratislava – Podunajské Biskupice na I. polrok 2017 bez pripomienok.

za: 15 – jednomyseľne

K bodu 05)	Návrh na zrušenie VZN č. 9/2015, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2016     a     Návrh VZN č. .../2016, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2017.

Materiál uviedla starostka mestskej časti PhDr. Ožvaldová. V rámci svojho úvodného slova oboznámila poslancov aj s priemernými koncoročnými odmenami zamestnancov jednotlivých materských a základných škôl. Miestne zastupiteľstvo bez diskusie prijalo

UZNESENIE č. 241/2014-2018
Miestne zastupiteľstvo Mestskej časti Bratislava – Podunajské Biskupice

A.	r u š í
Všeobecne záväzné nariadenie č. 9/2015, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2016, ktoré bolo prijaté s účinnosťou od 1.1.2016;

06)

B.	s c h v a ľ u j e
Všeobecne záväzné nariadenie č. 2/2016, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2017 s účinnosťou od 1.1.2017;

C.	u k l a d á
prednostke miestneho úradu zabezpečenie platnosti Všeobecne záväzného nariadenia č. 2/2016, ktorým sa určuje výška finančných prostriedkov určených na mzdy a prevádzku na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2017 s účinnosťou od 1.1.2017.

za: 15 – jednomyseľne

K bodu 06)	Návrh dodatku č. ... Štatútu hl.m. SR Bratislavy zo ........ 2016 (parkovanie)

	Materiál bol predkladateľom stiahnutý z programu rokovania miestneho zastupiteľstva.

K bodu 07)	Návrh dodatku č. ... Štatútu hl.m. SR Bratislavy zo ........ 2016
(odpadové hosp.)

Materiál bol predkladateľom stiahnutý z programu rokovania miestneho zastupiteľstva.

K bodu 20)	Návrh VZN MČ Bratislava – Podunajské Biskupice, ktorým sa zriaďuje Materská škola Komárovská ul.č. 58, 821 06 Bratislava.

Materiál uviedla starostka mestskej časti PhDr. Ožvaldová. Vo svojom úvodnom slove vysvetlila genézu prípravy materiálu. Miestna rada prerokovala dňa 28.11.2016 materiál „Návrh na zaradenie elokovaného pracoviska Základnej školy s materskou školou s vyučovacím jazykom maďarským, Alapiskola és Óvoda, Vetvárska 7, 821 06 Bratislava v objekte na Komárovskej ulici 58, 821 06 Bratislava do siete škôl a školských zariadení SR a jeho následné zriadenie k 1.9.2017“. Následne, po konzultácii na Ministerstve školstva SR bolo zistené, že v prípade ak chce mestská časť zriadiť dvojjazyčnú materskú školu, je potrebné aby táto bola zriadená ako nová materská škola – samostatný právny subjekt a nie elokované pracovisko stávajúcej školy. Novú materskú školu však môže mestská časť zriadiť len všeobecne záväzným nariadením. Všeobecne záväzné nariadenie, ktoré je 

07)

predložené na rokovanie miestneho zastupiteľstva, však bolo spracované a zverejnené dňa 5. decembra 2016. Podľa platnej legislatívy tento návrh musí byť zverejnený 15 dní pred jeho schválením, t.j. do 20.12.2016. Z uvedeného dôvodu nie je možné na tomto rokovaní o jeho schválení hlasovať. Preto navrhla poslancom dve možnosti:

1.	hlasovať o schválení VZN MČ Bratislava – Podunajské Biskupice, ktorým sa zriaďuje Materská škola Komárovská ul.č. 58, 821 06 Bratislava elektronicky per rollam dňa 21.12.2016;
2.	starostka mestskej časti zvolá mimoriadne rokovanie miestneho zastupiteľstva na deň 21.12.2016 za účelom schválenia VZN MČ Bratislava – Podunajské Biskupice, ktorým sa zriaďuje Materská škola Komárovská ul.č. 58, 821 06 Bratislava.

V prípade, že na miestny úrad bude do ukončenia zverejnenia návrhu VZN, t.j. do 20.12.2016 doručená pripomienka, možnosť č. 1 odpadá a starostka mestskej časti zvolá mimoriadne zasadnutie miestneho zastupiteľstva k opätovnému prerokovaniu návrhu. Preto budú poslanci vyzvaní na hlasovanie per rollam a to len v prípade, že na miestny úrad do 20.12.2016 nebude doručená žiadna pripomienka k návrhu VZN.
Po tomto vysvetlení starostka mestskej časti otvorila diskusiu, v ktorej poslanci podporili zámer zriadenia materskej školy na Komárovskej ulici, ako i rekonštrukciu objektu. Diskusia sa týkala súčasného technického stavu budovy a možností financovania rekonštrukcie. Záverom diskusie poslankyňa Jégh navrhla hlasovať o schválení VZN MČ Bratislava – Podunajské Biskupice, ktorým sa zriaďuje Materská škola Komárovská ul.č. 58, 821 06 Bratislava elektronicky per rollam dňa 21.12.2016 za podmienky, že na miestny úrad do 20.12.2016 nebude doručená žiadna pripomienka k návrhu. Po ukončení diskusie starostka mestskej časti dala hlasovať o návrhu poslankyne Jégh a miestne zastupiteľstvo prijalo

UZNESENIE č. 242/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
hlasovanie o schválení Všeobecne záväzného nariadenia Mestskej časti Bratislava – Podunajské Biskupice, ktorým sa zriaďuje Materská škola Komárovská ul.č. 58, 821 06 Bratislava elektronicky per rollam dňa 21.12.2016 za podmienky, že na miestny úrad do 20.12.2016 nebude doručená žiadna pripomienka k návrhu.

za: 15 – jednomyseľne

K bodu 08)	Zmena č. 5 číselného a programového rozpočtu MČ Bratislava – Podunajské Biskupice na rok 2016.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

08)

UZNESENIE č. 243/2014-2018
Miestne zastupiteľstvo Mestskej časti Bratislava – Podunajské Biskupice

A.  b e r i e   n a   v e d o m i e 
1.)   zmenu č. 5  číselného a programového rozpočtu  Mestskej časti Bratislava - Podunajské   
       Biskupice na rok 2016 v nasledovnej štruktúre

	Schválený rozpočet	Zmena rozpočtu	Upravený rozpočet	
		+ / -		
bežné príjmy	6 283 248 €	 + 213 141 €	6 496 389 €	
kapitálové príjmy	216 900 €	0 €	216 900 €	
finančné operácie	1 015 742 €	0 €	1 015 742 €	
príjmy spolu	7 515 890 €	+ 213 141 €	7 729 031 €	
				
bežné výdavky	6 295 790 €	+ 213 141 €	6 508 931 €	
kapitálové výdavky	1 199 347 €	0 €	1 199 347 €	
finančné operácie	20 753 €	0 €	20 753 €	
výdavky spolu	7 515 890 €	+ 213 141 €	7 729 031 €	

2.)    medzipoložkový presun finančných prostriedkov;
3.)    presun finančných prostriedkov v rámci funkčných klasifikácií alebo programov.

za: 15 – jednomyseľne

K bodu 09)	Návrh číselného a programového rozpočtu MČ Bratislava – Podunajské Biskupice na obdobie rokov 2017 - 2019.

Materiál uviedla starostka mestskej časti PhDr. Ožvaldová. Po otvorení diskusie poslanec Tóth vyjadril, že predložený návrh pokladá za vysoko navýšený. Naopak zástupca starostky mestskej časti poslanec Černý vyjadril názor, že rozpočtované podpoložky „Výnos dane z príjmov FO“ a „Daň z nehnuteľností“ sú poddimenzované, nakoľko sa predpokladá, že ekonomika v štáte sa bude naďalej zlepšovať, nezamestnanosť klesá a hlavné mesto pre rok 2017 zvýšilo dane z nehnuteľností. Starostka mestskej časti pripustila, že predložený návrh rozpočtu je opatrný. Mestská časť je vo výbornej finančnej kondícii, na rok 2017 sú pripravené ďalšie investičné akcie, ktoré budú predložené na schválenie miestnemu zastupiteľstvu. Vedúca oddelenia ekonomického a správy majetku doplnila, že normatívy budú známe až v mesiaci január 2017, ako i výška podielových daní. Vyjadrila názor, že nie je vhodné pripraviť návrh rozpočtu na maximum prognóz. Zástupca starostky mestskej časti poslanec Černý navrhol kolegom poslancom predložený návrh schváliť a na prvé zasadnutie miestneho zastupiteľstva v r. 2017 pripraviť a predložiť v rámci zmeny rozpočtu reálnejší návrh. 

09)

Nakoľko nebol predložený žiadny návrh na zmenu uznesenia, starostka mestskej časti dala po ukončení diskusie hlasovať o návrhu uznesenia z materiálu a miestne zastupiteľstvo prijalo

UZNESENIE č. 244/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
1.	Návrh rozpočtu Mestskej časti Bratislava - Podunajské Biskupice na rok 2017 ako vyrovnaný v tejto štruktúre:
 
bežné príjmy			  6 510 550 €
kapitálové príjmy		       55 740 €
príjmy spolu			  6 566 290 €		

bežné výdavky		  6 510 550 €	        
kapitálové výdavky		       34 987 €	  
finančné operácie		       20 753 €    
 			výdavky spolu		  6 566 290 €

2.	Návrh programového rozpočtu Mestskej časti Bratislava - Podunajské Biskupice na rok 2017
B.  b e r i e   n a   v e d o m i e
1.	Návrh rozpočtu Mestskej časti Bratislava - Podunajské Biskupice na roky 2018  
a 2019 ako predbežné nezáväzné hodnoty príjmov a výdavkov v tejto štruktúre:

					    rok 2018			    rok 2019
bežné príjmy			  6 602 600 €			  6 714 200 €
kapitálové príjmy 		       55 000 €			       50 000 €   
príjmy spolu			  6 657 600 €			  6 764 200 €

 	bežné výdavky		  6 602 600 € 			  6 714 200 €
kapitálové výdavky		       34 247 €			       29 247 €
finančné  operácie		       20 753 €			       20 753 €
výdavky spolu		  6 657 600 €			  6 764 200 €

2.	Návrh programového rozpočtu Mestskej časti Bratislava - Podunajské Biskupice na roky 2018 a 2019.

za: 15 – jednomyseľne

10)

K bodu 10)	Návrh na schválenie vybratého účastníka obchodnej verejnej súťaže na nájom pozemkov registra „C“ parc.č. 2413, 2412, 2411/1 a 2810 na Devätinovej ul. v k.ú. Podunajské Biskupice za účelom výstavby nájomného bytového domu s 24 bytovými jednotkami a zodpovedajúcej technickej vybavenosti.

Materiál uviedla prednostka miestneho úradu Ing. Janigová. Po otvorení diskusie sa poslankyňa Matuszná informovala na referencie firmy IMPERIALIS, s.r.o., ktoré poskytla vedúca oddelenia ekonomického a správy majetku miestneho úradu Ing. Paracková. Poslanec Kubiš sa informoval, ako bude mestská časť hradiť výstavbu bytového domu. Aj v prípade schválenia dotácie z Ministerstva dopravy, výstavby a regionálneho rozvoja SR, sa jedná o vysokú čiastku. Starostka mestskej časti odpovedala, že investičný zámer výstavby nájomného bytového domu, vrátane financovania v zložení: úver zo ŠFRB, dotácia a potrebné vlastné zdroje, miestne zastupiteľstvo už schválilo. Na základe schváleného zámeru bola vyhlásená verejná obchodná súťaž, výsledok ktorej je predložený na schválenie miestnemu zastupiteľstvu. Miestne zastupiteľstvo bez ďalšej diskusie prijalo

UZNESENIE č. 245/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
vybratého účastníka  - víťaza obchodnej verejnej súťaže IMPERIALIS s.r.o., IČO 47 372 923, Moyzesova 8, 811 05 Bratislava na nájom pozemkov registra „C“ parc. č. 2413 o výmere  681 m2, parc. č. 2412 o výmere 789 m2, parc. č. 2411/1 o výmere 494 m2 a parc. č. 2810 o výmere 8.835 m2 (časť – priliehajúca plocha zelene) na Devätinovej ul. v k. ú. Podunajské Biskupice za účelom výstavby nájomného bytového domu s 24 bytovými jednotkami a zodpovedajúcej technickej vybavenosti a s tým spojené právo zrealizovať na pozemkoch stavbu bytového domu a zodpovedajúcej technickej vybavenosti.

za: 14			proti: 0		zdržal sa: 1

K bodu 11)	Nájom pozemkov registra „C“ parc.č. 2413, 2412, 2411/1 a 2810 na Devätinovej ul. v k.ú. Podunajské Biskupice za účelom výstavby nájomného bytového domu s 24 bytovými jednotkami a zodpovedajúcej technickej vybavenosti v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/ spoločnosti IMPERIALIS, s.r.o. IČO: 47 372 923, Moyzesova 8, 811 05 Bratislava ako víťazovi obchodnej verejnej súťaže.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

11)

UZNESENIE č. 246/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h  v a ľ u j e
nájom pozemkov registra „C“ parc. č. 2413 o výmere  681 m2, parc. č. 2412 o výmere 789 m2, parc. č. 2411/1 o výmere 494 m2 a parc. č. 2810 o výmere 8.835 m2 (časť – priliehajúca plocha zelene) na Devätinovej ul. v k. ú. Podunajské Biskupice za účelom výstavby nájomného bytového domu s 24 bytovými jednotkami a zodpovedajúcej technickej vybavenosti a s tým spojené právo zrealizovať na pozemkoch stavbu bytového domu a zodpovedajúcej technickej vybavenosti v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1a/, víťazovi obchodnej verejnej súťaže spoločnosti IMPERIALIS s.r.o., IČO 47 372 923, Moyzesova 8, 811 05 Bratislava za cenu 1,- €/rok.

B.	u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu A tohto uznesenia a predložiť  na podpis oprávneným osobám.

za: 14			proti: 0		zdržal sa: 1

K bodu 12)	Návrh na poskytnutie finančného príspevku pri narodení dieťaťa.

Materiál uviedla starostka mestskej časti PhDr. Ožvaldová. Záverom svojho úvodného slova, s prihliadnutím na dobrú finančnú kondíciu mestskej časti, autoremedúrou upravila návrh na poskytnutie finančného príspevku pri narodení dieťaťa na rok 2017 zo 60,- € na 100,- €. S týmto návrhom poslanci vyjadrili jednoznačný súhlas a bez diskusie prijali

UZNESENIE č. 247/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
poskytnutie  finančného príspevku  pri narodení dieťaťa v  kalendárnom roku od 1.1.2017 do 31.12.2017 vo výške 100,- €.
Podmienkou poskytnutia príspevku  je predloženie originálu rodného listu  dieťaťa  a zabezpečenie jeho starostlivosti  v  spoločnej domácnosti.
 Príspevok bude poskytnutý rodičovi, ktorý sa preukáže trvalým bydliskom  v  OP v  Mestskej časti Bratislava - Podunajské Biskupice. Žiadateľ je povinný predmetné trvalé bydlisko zdokladovať evidenčným listom od správcu objektu (okrem rodinných domov), kde je dieťa prihlásené ako člen domácnosti. 
Potvrdenie o preukázaní bývania žiadateľa v  mestskej časti  musí  jasne  preukázať, že  žiadateľ na uvedenej adrese býval pred narodením dieťaťa a najneskôr v  deň narodenia dieťaťa.
	Príspevok sa bude vyplácať v  príslušnom kalendárnom roku narodenia dieťaťa.
	Pri deťoch narodených od 1. novembra 2017 si žiadateľ môže uplatniť príspevok najneskôr do konca februára roku 2018.

12)

	Pre žiadateľov zabezpečujúcich náhradnú rodičovskú starostlivosť platia všetky uvedené podmienky.
	Pri žiadateľoch, ktorým sa narodili trojčatá  /alebo viac/ situáciu rieši osobitný predpis.
	Vyplácanie príspevku sa bude realizovať bezhotovostným prevodom na číslo bankového účtu zadané rodičom. V  prípade, ak rodič nemá otvorený bankový účet, vyplácanie príspevku sa bude realizovať v  hotovosti, z  pokladne miestneho úradu.

za: 15 – jednomyseľne

K bodu 13)	Návrh na schválenie troch dodatkov k zmluvám a jednej zmluvy o poskytovaní stravovania pre dôchodcov.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 248/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
poskytnutie stravovania pre dôchodcov v zmysle znenia navrhnutých dodatkov k zmluvám na stravovanie s reštauračnými zariadeniami – East restaurant, Podunajská č. 5, Bratislava; Marfuša, s.r.o., Bieloruská 3, Bratislava; Buffalo Pub, Ipeľská 4, Bratislava a zmluvu so Základnou školou na Biskupickej ul. 21, Bratislava.

za: 15 – jednomyseľne

K bodu 14)	Návrh na predaj pozemkov parc.č. 3308/14, zastavané plochy a nádvoria o výmere 81 m2, parc.č. 3308/32, ostatné plochy o výmere 164 m2 a parc.č. 3308/36, ostatné plochy o výmere 3 m2 v k.ú. Podunajské Biskupice Františkovi Sapákovi, Orechová 1/A, 821 06 Bratislava v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 249/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
odpredaj pozemkov  parc. č. 3308/14, zastavané plochy a nádvoria  o výmere 81 m², parc. č. 3308/32, ostatné plochy o výmere 164 m² a parc. č. 3308/36, ostatné plochy  o výmere 3 m²  v k.ú. Podunajské Biskupice Františkovi Sapákovi, Orechová 1/A, 821 06 Bratislava v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady 

13)

č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a  za celkovú sumu 25 900,00 €;

B.	u k l a d á
1. prednostke miestneho úradu zabezpečiť vypracovanie a podpísanie kúpnej zmluvy na predaj predmetných  pozemkov,
2. kupujúcemu uhradiť bankovým prevodom celú  kúpnu cenu naraz do 30 dní od podpísania
kúpnej zmluvy všetkými zmluvnými stranami,
3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľností a uhradí správny poplatok súvisiaci s prevodom vlastníckeho práva k nehnuteľnostiam.

za: 15 – jednomyseľne

K bodu 15)	Návrh na nájom časti pozemku registra „C“ v k.ú. Podunajské Biskupice parc.č. 1503/2 – zastavané plochy a nádvoria o výmere 12 m2, v areáli Miestneho úradu mestskej časti Bratislava – Podunajské Biskupice na Žiackej ul.č. 2 na dobu neurčitú v prospech: Slovenský hydrometeorologický ústav, Jeséniova 17, 833 15 Bratislava, IČO: 00 156 884, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov. 

Materiál uviedla prednostka miestneho úradu Ing. Janigová. V diskusii poslanec Kubiš navrhol preveriť možnosť zapojenia výsledkov meraní na webovú stránku mestskej časti a poslanec Tóth porovnanie výsledkov niektorých meraní s údajmi meraní a.s. Slovnaft. Starostka mestskej časti prisľúbila preveriť možnosť realizácie týchto požiadaviek. Miestne zastupiteľstvo bez ďalšej diskusie prijalo

UZNESENIE č. 250/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
nájom časti pozemku registra „C“ v k. ú. Podunajské Biskupice parc. č. 1503/2 – zastavané plochy  a nádvoria  o výmere 12 m2 v areáli  Miestneho úradu mestskej časti Bratislava – Podunajské Biskupice na Žiackej ul. č. 2 za výšku nájomného 120,- €/rok na dobu neurčitú v prospech: Slovenský hydrometeorologický ústav, Jeséniova 17, 833 15  Bratislava, IČO: 00 156 884 ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon č. 138/1991 Zb. o majetku obcí v znení neskorších  predpisov a o zmene a doplnení niektorých zákonov z dôvodu  umiestnenia stacionárnej  monitorovacej stanice vo vlastníctve nájomcu  za účelom hodnotenia kvality ovzdušia.
B.	u k l a d á
prednostke miestneho úradu zabezpečiť vypracovanie nájomnej zmluvy  v zmysle bodu A tohto uznesenia a predložiť  na podpis oprávneným osobám.

za: 15 – jednomyseľne

14)

K bodu 16)	Návrh na nájom pozemku registra „E“ v k.ú. Podunajské Biskupice parc.č. 456/3 – orná pôda o výmere 1 293 m2, v areáli materskej školy s vyučovacím jazykom maďarským na Staromlynskej ul.č. 51 medzi Reicher Imre ako prenajímateľom a Mestskou časťou Bratislava – Podunajské Biskupice ako nájomcom, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov. 

Materiál uviedla prednostka miestneho úradu Ing. Janigová. V diskusii poslankyňa Matuszná vyjadrila spokojnosť s riešením vzťahu k pozemkom pod areálom materskej školy a navrhla do budúcna uvažovať aj o odkúpení týchto pozemkov mestskou časťou. Starostka mestskej časti odpovedala, že s majiteľmi pozemkov môže rokovať na základe poverenia miestnym zastupiteľstvom. Miestne zastupiteľstvo bez ďalšej diskusie prijalo

UZNESENIE č. 251/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
1/  medzi prenajímateľom:    Reicher Imre , bytom Szombathely, Kenderesi u.3/C, Maďarsko
     a nájomcom:                    Mestská časť Bratislava – Podunajské Biskupice

     nájom pozemku registra „E“  v k. ú. Podunajské Biskupice:

-	parc. č. 459/3 – orná pôda o výmere 1.293 m2 v areáli materskej školy 
s vyučovacím jazykom maďarským na Staromlynskej ul. č. 51 na dobu neurčitú 
za cenu  452,55 €/rok.

2/  uhradenie nájomného  za 3 roky spätne

B.	u k l a d á
prednostke miestneho úradu zabezpečiť vypracovanie dodatku k nájomnej zmluve v zmysle bodu A  tohto uznesenia a predložiť  na podpis oprávneným osobám.

za: 15 – jednomyseľne

Vedenie rokovania prevzal zástupca starostky mestskej časti poslanec Černý nakoľko starostka mestskej časti PhDr. Ožvaldová mala stretnutie s vedením Špecializovanej geriatrickej nemocnice, keďže o 14,00 hod. privítala ministra zdravotníctva SR p. Druckera v Podunajských Biskupiciach.

K bodu 17)	Návrh prechodu nájmu pozemku parc.č. 4109/6 o výmere 162 m2 v záhradkárskej osade na Popradskej ul. na dobu neurčitú v k.ú. Podunajské Biskupice v prospech: Mária Stehlíková, Družicová 3, 821 02 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z.z. zo dňa 16.06.2009, ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov. 

15)

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 252/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
prechod nájmu  pozemku parc. č. 4109/6 o výmere 162 m2 v záhradkárskej osade na Popradskej ul. na dobu neurčitú v k. ú. Podunajské Biskupice v prospech: Mária Stehlíková, Družicová 3, 821 02 Bratislava  ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu, že  na pozemku sa nachádza záhradná chatka vo vlastníctve nájomcu.
B.   u k l a d á
prednostke miestneho úradu zabezpečiť vypracovanie nájomnej zmluvy  v zmysle bodu A tohto uznesenia a predložiť  na podpis oprávneným osobám.

za: 15 – jednomyseľne

K bodu 18)	Informácia o nájme nebytových priestorov nachádzajúcich sa v základných školách v zriaďovateľskej pôsobnosti MČ Bratislava – Podunajské Biskupice na školský rok 2016/2017 ku dňu 31.10.2016.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 253/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú informáciu o nájme nebytových priestorov nachádzajúcich sa v základných školách v zriaďovateľskej pôsobnosti Mestskej časti Bratislava – Podunajské Biskupice na školský rok  2016/2017 ku dňu 31.10.2016. 

za: 15 – jednomyseľne

K bodu 19)	Návrh na schválenie predĺženia doby nájmu služobného bytu v priestoroch ZŠ Podzáhradná počas trvania pracovného pomeru Milana Rapča, ktorý pracuje v ZŠ Podzáhradná ako školník.

Materiál uviedol zástupca starostky mestskej časti poslanec Černý. Po otvorení diskusie poslankyňa Falanga Wurster vyjadrila názor, že nájom by mal byť uzatvorený na dobu určitú. Poslanec Duranský upozornil, že v prípade uzatvorenia zmluvy na dobu určitú ak školník ukončí pracovný pomer pred vypršaním zmluvy, nemusí byt opustiť. V prípade ak sa nájom uzatvorí na dobu neurčitú, kedykoľvek je možné zmluvu vypovedať. Vedúca oddelenia 

16)

sociálnych vecí miestneho úradu PhDr. Fratričová upozornila, že pred ukončením pracovného pomeru musí riaditeľ základnej školy v každom prípade dať nájomcovi výpoveď zmluvy. Poslanec Krippel predložil návrh na zmenu navrhnutého uznesenia s tým, že vo vete v bode A. za slovom „školník“ sa doplní: „najviac na dobu 5 rokov“. Po ukončení diskusie dal zástupca starostky mestskej časti hlasovať o pozmeňujúcom návrhu poslanca Krippela a miestne zastupiteľstvo prijalo

UZNESENIE č. 254/2014-2018
Miestne zastupiteľstvo Mestskej časti Bratislava – Podunajské Biskupice

A.	s c h v a ľ u j e
predĺženie doby nájmu služobného bytu v priestoroch ZŠ Podzáhradná počas trvania pracovného pomeru  Milana Rapča, ktorý pracuje v ZŠ Podzáhradná ako školník najviac na dobu 5 rokov.
B.	u k l a d á
riaditeľke  základnej školy zabezpečiť vypracovanie  dodatku k nájomnej zmluve v zmysle bodu A  tohto uznesenia a predložiť  na podpis oprávneným osobám.

za: 12		proti: 0		zdržali sa: 3

K bodu 21)	Návrh prevádzkovej doby pre prevádzkareň Pizza Mizza, Podunajská 23, 821 06 Bratislava prevádzkovateľa: Gastronet, a.s., Liptovská 21, 821 09 Bratislava.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 255/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
prevádzkovú dobu pre prevádzkareň: Pizza Mizza, Podunajská 23, 821 06 Bratislava prevádzkovateľa: Gastronet a.s., Liptovská 21, 821 09 Bratislava v rozpätí:

Pondelok		10.00 h. – 23.00 h.
Utorok			10.00 h. – 23.00 h.
Streda			10.00 h. – 23.00 h.
Štvrtok			10.00 h. – 23.00 h.
Piatok                         10.00 h. – 23.00 h.
Sobota			10.00 h. – 23.00 h.
Nedeľa		10.00 h. – 23.00 h.        

za: 15 – jednomyseľne

17)

K bodu 22)	Návrh na určenie sobášnych dní, obradnej miestnosti a doby pri uzatváraní manželstva na rok 2017.

Materiál uviedol zástupca starostky mestskej časti poslanec Černý. Miestne zastupiteľstvo bez diskusie prijalo

UZNESENIE č. 256/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený návrh Určenie sobášnych dní, obradnej miestnosti a doby pri uzatváraní manželstva na rok 2017.

za: 15 – jednomyseľne

K bodu 23)	Návrh plánu kultúrnych podujatí na rok 2017.

Materiál uviedol zástupca starostky mestskej časti poslanec Černý. Záverom svojho úvodného slova odporučil do budúcnosti zabezpečiť aj organizovanie nových aktivít pre občanov ako napr. bežecké a cyklistické preteky, púšťanie šarkanov a podobne. Tento návrh podporil aj poslanec Krippel s návrhom zorganizovania pretekov v behu od kostola vo Vrakuni po kostol v Podunajských Biskupiciach. Poslanec Lampart odporučil podobné aktivity organizovať pre občanov na sídliskách. Na reakciu vedúcej oddelenia školstva a kultúry miestneho úradu PaedDr. Biksadskej, že takého akcie vyžadujú zastavenie dopravy, vrátane MHD, čo je problém, poslanec Kubiš navrhol využiť novo vyasfaltované chodníky v kruhoch na sídlisku Medzi jarkami. Poslankyňa Jégh upozornila, že oddelenie školstva a kultúry nášho miestneho úradu nie je personálne dostatočné na organizovanie veľkých akcií. PaedDr. Biksadská doplnila, že naša mestská časť sa tento rok spolupodieľala na  organizovaní Behu Slovnaftu a s Mestskou časťou Vrakuňa na súťaži detí v atletike. Po ukončení diskusie miestne zastupiteľstvo prijalo

UZNESENIE č. 257/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Plán kultúrnych podujatí na rok 2017.

za: 15 – jednomyseľne

K bodu 24)	Návrh plánu činnosti miestnej knižnice na rok 2017.

Materiál uviedol zástupca starostky mestskej časti poslanec Černý. Miestne zastupiteľstvo bez diskusie prijalo

18)

UZNESENIE č. 258/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
plán  činnosti miestnej knižnice na rok 2017.

za: 15 – jednomyseľne

Na zasadnutie sa opätovne dostavila starostka mestskej časti a prevzala vedenie rokovania miestneho zastupiteľstva.

K bodu 25)	Rámcový plán práce Miestneho zastupiteľstva mestskej časti Bratislava – Podunajské Biskupice na rok 2017.

Materiál uviedla starostka mestskej časti PhDr. Ožvaldová. Po otvorení diskusie jej zástupca poslanec Černý navrhol doplniť predložený rámcový plán nasledovne:
1.	II. zasadnutie miestneho zastupiteľstva v r. 2017 doplniť o bod:
„VZN o kritériách, evidencii a prideľovaní nájomných bytov v Mestskej časti Bratislava – Podunajské Biskupice“
       2.	III. zasadnutie miestneho zastupiteľstva v r. 2017 doplniť o bod:
„Aktualizácia PHSR Mestskej časti Bratislava – Podunajské Biskupice“.
Po tomto návrhu sa poslanec Kubiš ponúkol, že na I. zasadnutie miestneho zastupiteľstva v r. 2017 pripraví návrh VZN o kritériách, evidencii a prideľovaní nájomných bytov, ktoré poslanci prerokujú na tomto zasadnutí. Následne sa prípadne dopracuje a v zmysle platnej legislatívy zverejní tak, aby mohlo byť predložené na schválenie na II. zasadnutí miestneho zastupiteľstva v r. 2017.
Starostka mestskej časti prijala návrhy poslanca Černého a autoremedúrou doplnila predložený návrh rámcového plánu práce Miestneho zastupiteľstva mestskej časti Bratislava – Podunajské Biskupice na rok 2017 o jeho návrhy. Zároveň požiadala poslancov, aby svoje návrhy na aktualizáciu PHSR elektronicky zaslali na miestny úrad. Po ukončení diskusie dala hlasovať o predloženom návrhu uznesenia doplnenom o návrh poslanca Černého a miestne zastupiteľstvo prijalo
		
UZNESENIE č. 259/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený rámcový plán práce Miestneho zastupiteľstva mestskej časti Bratislava – Podunajské Biskupice na rok 2017 vrátane termínov zasadnutí doplnený nasledovne:

19)

1.	II. zasadnutie miestneho zastupiteľstva v r. 2017 doplniť o bod:
„VZN o kritériách, evidencii a prideľovaní nájomných bytov v Mestskej časti Bratislava – Podunajské Biskupice“
      2.	III. zasadnutie miestneho zastupiteľstva v r. 2017 doplniť o bod:
„Aktualizácia PHSR Mestskej časti Bratislava – Podunajské Biskupice“.

za: 15 – jednomyseľne

K bodu 26)	Návrh na zrušenie smerníc MČ Bratislava – Podunajské Biskupice.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

UZNESENIE č. 260/2014-2018
Miestne zastupiteľstvo Mestskej časti Bratislava – Podunajské Biskupice

r u š í
1.	Vnútroorganizačnú smernicu č. 2/2007 zo dňa 25.09.2007 – Zásady o spôsobe účtovania, oceňovania a odpisovania dlhodobého majetku v rozpočtovej účtovnej jednotke, vrátane jej dodatku
2.	Vnútroorganizačnú smernicu č. 3/2007 zo dňa 25.09.2007  – Zásady o obehu a kontrole účtovných dokladov v rozpočtovej účtovnej jednotke 
3.	Vnútroorganizačnú smernicu č. 4/2007 zo dňa 25.09.2007 – Zásady vedenia pokladnice v rozpočtovej organizačnej jednotke
4. Vnútroorganizačnú smernicu  č. 5/2007 zo dňa 25.09.2007  – Zásady o účtovom rozvrhu v rozpočtovej účtovnej jednotke,
5. Smernicu o finančnej kontrole a vnútornom audite mestskej časti Bratislava
    Podunajské Biskupice zo dňa 21.05.2012.

za: 15 – jednomyseľne

K bodu 27)	Rôzne.

a)	p. Černý:

-	na výzvu poslancov poslanec mestského zastupiteľstva Černý vysvetlil podstatu schváleného VZN o parkovacej politike v mestskom zastupiteľstve;
-	poukázal na výsledky Transparency International s tým, či by sa niektoré výsledky mestskej časti nedali zlepšiť;
-	opätovne otvoril otázku presťahovania Zberného dvora z Dvojkrížnej ulice.

b)	p. Jégh poďakovala poslancom za dary, ktoré venovali na akciu k 795. Výročiu prvej písomnej zmienky o Podunajských Biskupiciach.

20)

c)	O slovo sa prihlásil prítomný občan p. Stanislav Koiš, ktorému bolo umožnené vystúpiť. Vo svojom vystúpení oboznámil poslancov o nezákonnom umiestňovaní odpadu a tým tvorbe čiernych skládok v oblasti Ketelec. Odpad sem vyvážajú fyzické aj právnické osoby, vrátane spoločnosti ANČETA, s.r.o. Poslancom rozdal fotokópiu rozhodnutia Okresného úradu Bratislava – odbor starostlivosti o životné prostredie, oddelenie ochrany prírody a vybraných zložiek životného prostredia v ktorom sa konštatuje, že spoločnosť ANČETA, s.r.o. je osoba zodpovedná za umiestnenie odpadov v rozpore so zákonom o odpadoch a kde jej je uložená povinnosť zabezpečiť zhodnotenie alebo zneškodnenie odpadu v súlade so zákonom o odpadoch na vlastné náklady. Toto rozhodnutie bolo doručené aj Mestskej časti Bratislava – Podunajské Biskupice na vedomie. Záverom svojho vystúpenia sa obrátil na poslancov s otázkou, čo s tým mienia robiť. 
Po krátkej diskusii starostka mestskej časti a vedúca Stavebného úradu Ing. Borková vysvetlili, že mestská časť nemá zákonné kompetencie na riešenie tohto problému. Kompetencie v tomto smere sú na Okresnom úrade Bratislava a predmetnú záležitosť má riešiť Úrad kriminálnej polície. Starostka mestskej časti ubezpečila p. Koiša, že jeho aktivita má jej podporu, ako i podporu poslancov miestneho zastupiteľstva. Aj bez jeho vystúpenia mestská časť má množstvo dokumentácie, ktorými vyzývala rôzne úrady k riešeniu skládok aj ďalšej spoločnosti Vassal EKO, s.r.o.

K bodu 28)	Interpelácie poslancov.

p. Lampart:	Žiada zabezpečiť obnovenie liniek MHD č. 75 a 78 aj cez víkendy.

p. Brániková:	Upozornila na absentujúci prístrešok MHD na Podunajskej ulici.

p. Jégh:    1.	Informovala, že ako mestská poslankyňa 3x interpelovala primátora hl.m.SR
			Bratislavy ohľadne mestskej hromadnej dopravy jazdiacej do Podunajských
			Biskupíc. Na tieto interpelácie nedostala žiadne odpovede.

              2.	Požiadala o zabezpečenie zjednosmernenia Lizbothovej ulice z Krajinskej
			po Nákovnú. Tento návrh podporila aj poslankyňa Falanga Wurster.

              3.	Požiadala o zabezpečenie odstránenia veľkých balvanov, ktoré sú uložené
			pred rodinným domom na Devätinovej ulici pred križovatkou so Šamorínskou
			ulicou. Za tmy ich nie je vidieť a môže dôjsť k dopravnej nehode.

p. Kubiš:  1.	Požiadal o opravu poškodených lavičiek uložených v objekte miestneho úradu
na Žiackej ulici a ich následné osadenie na verejných priestranstvách v mestskej časti.

                2.	Žiada zahájiť budovania parkovacích miest na sídlisku Medzi jarkami.

                3.	V rámci navýšenia výdavkov rozpočtu hl.m. SR Bratislavy poukázal nepomer
		navýšenia výdavkov pre Mestskú časť Vrakuňa a Mestskú časť Podunajské 
		Biskupice v prospech Mestskej časti Vrakuňa.
Odpoveď:	Na interpeláciu reagoval poslanec mestského zastupiteľstva Černý. Upozornil, 
		že na rozpočet hl.m. SR Bratislavy je potrebné nazerať komplexne. 
		Vymenoval aktivity mesta v našej mestskej časti, ktoré sú naplánované 
a zahrnuté v rozpočte mesta so záverom, že tieto sú vyššie ako má Mestská 
časť Vrakuňa. 

21)

p. Tóth:    1.	Upozornil, že je potrebné rekonštruovať vozovku na Dvojkrížnej ulici aj v našej
		mestskej časti.

                2.	Do budúcna navrhol zabezpečiť premávanie liniek MHD do obcí Rovinka 
a Dunajská Lužná.

p. Krippel: 	Navrhol v Biskupických novinách zverejňovať termíny bohoslužieb aj v kostole
		Mestskej časti Vrakuňa.

K bodu 29)	Záver.

Starostka mestskej časti PhDr. Alžbeta Ožvaldová poďakovala poslancom a ostatným prítomným za účasť, všetkým zaželala príjemné blížiace sa sviatky, veľa šťastia a zdravia v novom roku 2017 a ukončila zasadnutie miestneho zastupiteľstva. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:	Izabella Jégh		.......................................................

				Pavol Kubiš		.......................................................

Alžbeta  J a n č u l o v á
zapisovateľka